Turneul de la Indian Wells, care începe pe 6 martie, o va avea pe tabloul principal, în postura de cap de serie pe Sorana Cîrstea.
Organizatorii oferă premii totale de 19 milioane de dolari, iar cifra reprezintă o creştere de peste 1,4 milioane de dolari faţă de anul trecut, cei mai mulţi bani suplimentari fiind destinaţi jucătorilor de simplu care participă la calificări şi pe tabloul principal până în turul doi.
Anul trecut, Sorana a făcut un turneu remarcabil și a ajuns până în sferturile de finală, plecând acasă cu 180.000 de dolari.
"În fiecare an, evaluăm fiecare aspect al evenimentului nostru - de la premiile în bani, la programări, la facilităţi şi dotări - pentru a asigura o experienţă de top pentru jucători şi fani", a declarat Steve Christian, CEO al BNP Paribas Open.
"În acest an, suntem mândri să acordăm premii record şi suntem foarte concentraţi pe recompensarea tuturor jucătorilor care participă la BNP Paribas Open", a mai spus acesta.
Turneul îşi schimbă, de asemenea, programul şi va avea prima zi cu toate sferturile de finală, la 14 martie, când se vor juca toate cele opt meciuri din sferturi.
Evenimentul anual din deşertul din sudul Californiei, în apropiere de Palm Springs, este deţinut de miliardarul Larry Ellison, care deţine şi Indian Wells Tennis Garden.
Premiile de la Indian Wells 2024
Câștigător 1.100.000 dolari
Finalist 585.000 dolari
Semifinalist 325.000 dolari
Sferturi 185.000 dolari
Optimi 101.000 dolari
Turul III 59.100 dolari
Turul II 42.000 dolari
Turul I 30.050 dolari